Na temelju članka 202. Zakona o javnoj nabavi („Narodne novine“, broj 120/16) Dokumentacije o nabavi radova „Rekonstrukcija i dogradnja zapadnog dijela luke Cres“, evidencijski broj nabave: EV-M-10/19, daje se pojašnjenje Dokumentacije o nabavi, na postavljeni upit gospodarskog subjekta:

**I. POJAŠNJENJE DOKUMENTACIJE O NABAVI**

Pitanje gospodarskog subjekta:

„Poštovani,

U vezi s navedenim predmetom nabave postavljamo pitanje u vezi s navodima u Dokumentaciji o nabavi, u točkama:

* **7.4.1. Jamstvo za ozbiljnost ponude**, prema kojoj se zahtjeva „jamstvo za ozbiljnost ponude na iznos od 700.000,00 kuna s rokom važenja od 90 dana od dana otvaranja ponuda u obliku bankarske garancije ili novčanoga pologa.

Pitanja:

1. Je li prihvatljiva bankarska garancija za ozbiljnost ponude u valuti EUR izdana od Addiko Bank a.d. Beograd, RS.
2. Je li prihvatljivo da garancija bude na engleskom jeziku, a da se uz garanciju dostavi prijevod na hrvatski jezik koji je napravio ovlašteni prevoditelj?“

Odgovor Naručitelja:

1. Jamstvo za ozbiljnost ponude može se izdati u eurima (EUR) s rokom važenja jamstva od 90 dana od dana otvaranja ponuda, pri čemu iznos u eurima mora u svojoj protuvrijednosti odgovarati iznosu ili biti veći od iznosa propisanog u kunama, preračunatom prema srednjem tečaju Hrvatske narodne banke na dan objave obavijesti o nadmetanju (dan objave Obavijesti o nadmetanju je 28.02.2019., HRVATSKA NARODNA BANKA Tečajna lista broj 42, utvrđena na dan 27.02.2019., primjenjuje se od 28.02.2019.; srednji za devize EMU 7,426413 kn).

Jamstvo za ozbiljnost ponude može biti izdano od banke izvan Republike Hrvatske, ali isto mora biti naplativo u Republici Hrvatskoj.

2. Jamstvo za ozbiljnost ponude može biti na nekom od stranih jezika pod uvjetom da gospodarski subjekt dostavi i prijevod dokumenta/dokaza na hrvatski jezik izvršenog po ovlaštenom prevoditelju. Sukladno članku 6.7. Dokumentacije o nabavi ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Cres, 12. ožujak 2019. godine

Stručno povjerenstvo za javnu nabavu